Obis

Obis arba Obira (indonez. Pulau Obi, Pulau Obira) – sala Indonezijoje, Molukų salyno šiaurėje, Šiaurės Molukų provincijoje, tarp Halmaheros šiaurėje, Seramo pietuose, Sulos salų vakaruose. Plotas – 2542 km². Sala iš rytų į vakarus tęsiasi 84 km, plotis iki 47 km. Salos paviršius kalnuotas (iki 1611 m), pakrantėje plyti žemuma. Kartu su aplinkinėmis salomis (Bisa, Tobalajus, Obilatas, Tapatu ir kt.) sudaro Obio salyną. 2023 m. gyveno 37 409 žmonės. Pagrindinė gyvenvietė – Laivujis. Gyventojai daugiausia tobelai, butonai, galelai. Verčiamasi sago palmių krakmolo rinkimu. 1682 m. Obį užėmė olandai. II pasaulinio karo metais sala užimta japonų, 1949 m. grįžo Indonezijai. Šaltiniai